Disneyland
Store norske leksikon,Økonomi og næringsliv,Reiseliv,Bedrifter og organisasjoner i internasjonalt reiseliv
Disneyland er en fornøyelsespark i Anaheim, California, grunnlagt i 1954 av Walt Disney og åpnet 1955.
Disneyland, som ligger rundt 45 km sørøst for sentrum av Los Angeles, omfatter fantasieggende fremstillinger fra eventyr, amerikansk myte og historie, eksotisk natur, havdyp, Jordens fortid og fremtidens science fiction-verden, i alt mer enn 90 ulike attraksjoner, gruppert i en del hovedtemaer (Adventureland, Fantasyland, Main Street USA, Tomorrowland, med flere). Fornøyelsesparken besøkes årlig av mange millioner mennesker. Andre Disneyland Disneylands suksess har ført til opprettelsen av flere beslektede fornøyelses- og temaparker Walt Disney World i Orlando, Florida, ble åpnet 1971. Tokyo Disneyland i Urayasu, Japan, ble åpnet i 1983. Parken ligger på en halvøy rett øst for Tokyo, og inneholder en rekke attraksjoner gruppert i hovedtemaer, hovedsakelig etter samme mønster som Disneyland og Disney World's Magic Kingdom. Disneyland Paris i Marne-la-Vallée, Frankrike, ble åpnet i 1992. Parken er i hovedsak bygd opp etter samme mønster som Disneyland i Anaheim, er en av Europas mest besøkte turistattraksjoner. I tilknytning til parken finnes et område med flere større hotellkomplekser. Hong Kong Disneyland åpnet på øya Lantau i Hongkong i Kina i 2005. Shanghai Disneyland Park åpnet i Shanghai, Kina i 2016. Les mer i Store norske leksikon Walt Disney Walt Disney Company